recursal/SuperWikiNEXT-32B huggingface dataset:
Ο **Αδάμ Δούκας** (1790 - 1860) ήταν Έλληνας πολιτικός ηγέτης της Ελληνικής Επανάστασης του 1821.

Βιογραφία
---------

Ο Αδάμ Δούκας γεννήθηκε στην Πρεμετή της τότε Οθωμανικής Αυτοκρατορίας, τώρα στη νότια Αλβανία (Βόρεια Ήπειρος). Στη συνέχεια μετακόμισε στα Ιωάννινα, όπου αποφοίτησε στην Μαρούτσιο Σχολή. Την εποχή που ξέσπασε η Ελληνική Επανάσταση του 1821 ζούσε στη Λιβαδειά της Κεντρικής Ελλάδας. Έγινε ένας από τους σημαντικότερους πολιτικούς ηγέτες της Ελληνικής Επανάστασης στην Ανατολική Κεντρική Ελλάδα και την Εύβοια. Ο Δούκας συνδέθηκε πολιτικά με τον Ιωάννη Κωλέττη και το Γαλλικό κόμμα του. Ο Δούκας ήταν επίσης σε στενή επαφή με τις σημαντικότερες τοπικές στρατιωτικές προσωπικότητες της επανάστασης. Συμμετείχε στην Πρώτη Εθνική Συνέλευση της Επιδαύρου (1821-1822) ως εκπρόσωπος της Θήβας, καθώς και στην Τέταρτη Εθνοσυνέλευση του Άργους. Συμμετείχε στην απελευθέρωση της Εύβοιας από τις ελληνικές δυνάμεις και ήταν υπεύθυνος για την απελευθέρωση της Καρύστου της νότια Εύβοιας, τον Απρίλιο του 1833.

Μετά την επιτυχία της Ελληνικής Επανάστασης, ο Δούκας έγινε μέλος διαφόρων κυβερνητικών γραφείων από το 1850 έως το 1860, κατά τη βασιλεία του Όθωνα. Πέθανε στην Εύβοια το 1860.

Παραπομπές
----------

1. ↑  Πετρόπουλος, 1968: σελ. 138: "...ήταν στην Λιβαδειά όταν ξέσπασε η Ελληνική επανάσταση."
2. ↑  Παπαγεωργόπουλος, Στέφανος. *Βάσος Μαυροβουνιώτης. Αρχηγός του Μαυροβουνίου στο κατώφλι της νεωτερικότητας*. Διαδικτυακή εφημερίδα *Mediterranea*: Έκδοση 32, Δεκ. 2014. σελ. 470.
3. ↑  Πετρόπουλος, 1968: σελ. 138: "κατά τη διάρκεια της Επανάστασης, τον έκανε σημαντικό πολιτικό παράγοντα στην Εύβοια και την Ανατολή Ρούμελη. Πράγματι, υπηρέτησε ως αξιόλογος αξιωματικός-σύνδεσμος μεταξύ των Κολέτ και των καπεταναίων, των οποίων η εμπιστοσύνη απολάμβανε"
4. 1 2 3  Κατσός, Βάγιας. «Η Απελευθέρωση της Καρύστου». *square.gr*. Ανακτήθηκε στις 7 Οκτωβρίου 2015.
Συντεταγμένες: 46°24′0″N 63°47′0″W﻿ / ﻿46.40000°N 63.78333°W﻿ / 46.40000; -63.78333

Το **Σάμμερσαϊντ** (αγγλικά: *Summerside*) είναι καναδική πόλη στην Κομητεία Πρινς της Νήσου του Πρίγκιπα Εδουάρδου. Αποτελεί τη δεύτερη μεγαλύτερη πόλη της επαρχίας και το κύριο κέντρο εξυπηρέτησης για το δυτικό τμήμα του νησιού.

Ιστορία
-------

Το Σάμμερσαϊντ ενσωματώθηκε επίσημα ως κωμόπολη την 1η Απριλίου 1877. Την 1η Απριλίου 1995, η Κωμόπολη του Σάμμερσαϊντ συγχωνεύτηκε με τις ενσωματωμένες κοινότητες των Σαιντ Έλενορς και Ουίλμοτ. Ταυτόχρονα, το συγχωνευμένο Σάμμερσαϊντ επισύναψε τμήματα της κοινότητας Σέρμπρουκ και της κοινότητας Λοτ 17. Ήταν η δεύτερη ενσωματωμένη πόλη της Νήσου του Πρίγκιπα Εδουάρδου, μετά την επαρχία της Σάρλοτταουν.

Το Σάμμερσαϊντ πήρε την ονομασία του από ένα πανδοχείο που ανήκε στον Γεώργιο Λίνκλεττερ Β', που ονομάζεται *Summer Side House*.

Ο πληθυσμός της Κωμοπόλεως του Σάμμερσαϊντ το 1991, την τελευταία απογραφή πριν τη συγχώνευση, ήταν 7.474 κάτοικοι. Ο προσαρμοσμένος πληθυσμός του 1991 ως αποτέλεσμα της συγχώνευσης ήταν 13.636. Κατά την απογραφή του 2016, ο πληθυσμός της πόλης ήταν 14.829.

Παραπομπές
----------

1. ↑  www12.statcan.gc.ca/census-recensement/2016/dp-pd/prof/index.cfm?Lang=E.
2. 1 2 3 4  «Interim List of Changes to Municipal Boundaries, Status and Names: January 2, 1991 to January 1, 1996» (PDF). Statistics Canada. Φεβρουαρίου 1997. σελ. 45. Ανακτήθηκε στις 28 Οκτωβρίου 2018.
3. ↑  «History to Present». Linkletter Farms. Ανακτήθηκε στις 11 Οκτωβρίου 2019.
4. ↑  «Census Profile, 2016 Census: Summerside, City [Census subdivision], Prince Edward Island and Summerside [Census agglomeration] Prince Edward Island». Statistics Canada. Ανακτήθηκε στις 11 Οκτωβρίου 2019.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Καναδάς
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131280541
* LCCN: n77010803

 |

 |
Ο **Άχμεντ Ιφτικόρ** (*λατινικό αλφάβητο : Khawaja Ahmed Iftikhar*), ( - 1998 Σκωτία), ήταν Ινδός και από το 1947 Πακιστανός πρωταθλητής της αντισφαίρισης. Ήταν Νο1 αντισφαιριστής στην Ινδία από το 1940-1946 και στο Πακιστάν το 1947-1956.

Γεννήθηκε στο Chakwal της τότε Ινδίας, σήμερα στο Πακιστάν, κι έμαθε αντισφαίριση από 10 ετών στον τοπική λέσχη όπου έπαιζε ο πατέρας του. Νικητής στο πρωτάθλημα νότιας Ινδίας το 1939 (φιναλίστ το 1940), στο Brereton-Chopra το 1940 (φιναλίστ το 1941), στο Yeshwant Club Open το 1941, στο Baroda το 1941, στο πρωτάθλημα ανατολικής Ινδίας το 1941, 1943 (φιναλίστ το 1944), στο India War Fund Tournament το 1943, στο Έσσεξ το 1947. Στο Πρωτάθλημα αντισφαίρισης Ανατολικής Μεσογείου ήταν νικητής στο μεικτό το 1951 με συμπαίκτρια την Νάνσι Γουάιν Μπόλτον.

Φιναλίστ στο πρωτάθλημα Ινδίας στο απλό το 1941, 1943 και το 1952 (όπεν Ινδίας, όπως λεγόταν τότε, σαν Πακιστανός). Πρωταθλητής Πακιστάν από το 1947 έως το 1961. Φιναλίστ στο πρωτάθλημα του Παντζάμ το 1939, στο διεθνές πρωτάθλημα Πακιστάν το 1951, στο Νιου Μάλντεν το 1954. Είχε αγωνιστεί και στο Γουίμπλεντον το 1937, 1949 και στο πρωτάθλημα Ασίας το 1949.

Στο κύπελλο Ντέιβις είχε αγωνιστεί για το Πακιστάν το 1948, 1950, 1956, 1962 και το 1963 με ρεκόρ τρεις νίκες και εννέα ήττες.

Παιδιά του είναι ο Ταγιάβ Ίφτιτχαρ, η Nosheen, εγγόνια του είναι οι Σαμίρ Ιφτικάρ, ο Κουρεσί Ίφτιτχαρ, η Ushna Suhail, όλοι τους πρωταθλητές της αντισφαίρισης.

Παραπομπές
----------

1. ↑  *ATP website*. AE30. Ανακτήθηκε στις 27  Απριλίου 2022.
2. 1 2  Tennis, down the line, ανακτήθηκε 12 Ιανουαρίου 2018, (Αγγλικά)
3. 1 2  tennis archives-Iftikhar Ahmed Khan, ανακτήθηκε 12 Ιανουαρίου 2018, (Αγγλικά)
4. 1 2  Khawaja Iftikhar: Contributions of legend’s family go on, ανακτήθηκε 12 Ιανουαρίου 2018, (Αγγλικά)
5. ↑  Ο Ιφτικόρ στο κύπελλο Ντέιβις, ανακτήθηκε 12 Ιανουαρίου 2018, (Αγγλικά)
Ο **Αδάμ Ζοιρνικάβιος** (γερμ. *Adam Zörnicav*) ήταν γερμανός λόγιος του 17ου αιώνα, που ασπάσθηκε την ορθόδοξη πίστη.

Βιογραφία
---------

Γεννήθηκε στο Καίνιξμπεργκ της Πρωσίας το 1652 και ήταν Λουθηρανός στην θρησκεία. Γονείς του ήταν ο Κρίστιαν Ζοιρνικάβιος, χρυσοχόος την τέχνη, και η Μαρία. Σπούδασε επί τέσσερα έτη φιλοσοφία και θεολογία στο Καίνιξμπεργκ, και, λόγο μιας έριδας μεταξύ δύο καθηγητών, ψυχράνθηκε προς τον Προτεσταντισμό. Το δε σύγγραμμα του Μητροφάνη Κριτόπουλου «Ομολογία της Ανατολικής Εκκλησίας» τον έπεισε να στραφεί προς τον ορθόδοξο χριστιανισμό. Εγκατέλειψε τις σπουδές του και πήγε στην Ιένα, όπου στράφηκε προς την νομική επιστήμη το 1673. Εκεί ασχολήθηκε επιμελώς με την έρευνα των αμφισβητήσεων της Ελληνικής και Λατινικής εκκλησίας. Εργάστηκε τρία χρόνια στην Ιένα και περιόδευσε στην Αγγλία, Γαλλία και Ιταλία για να ερευνήσει τα χειρόγραφα στις πλούσιες βιβλιοθήκες που υπήρχαν εκεί. Ασπάσθηκε την ορθόδοξη πίστη και έγινε μοναχός στην Μονή του Βατουρίνου.

Συγγράμματα
-----------

* Tractatus theologici orthodoxi de processione Spiritus sanxti a solo Patre, elaborati auctore Adamo Zoernicav, anno 1582. Μεταφράστηκε στα ελληνικά από τον Ευγένιο Βούλγαρη και εκδόθηκε στην Πετρούπολη το 1797.

Πηγές
-----

* Ανδρόνικος Δημητρακόπουλος (1872). *Ορθόδοξος Ελλάς : ήτοι περί των Ελλήνων των γραψάντων κατά Λατίνων και περί των συγγραμμάτων αυτών*. Εν Λειψίαι: Τύποις Μέτζγερ και Βίττιγ. σελίδες 163-164. Ανακτήθηκε στις 12 Δεκεμβρίου 2010.
Η **Σρεζ Νεροντίμσκα** (*σερβικά : Неродимски срез*) είναι περιοχή της Σερβίας και παλιά διοικητική διαίρεση της στα Νότια της Σερβίας. Η ονομασία της προέρχεται από τον ποταμό Νεροντίμσκι, διοικητικό της κέντρο είναι η πόλη Φερίζαϊ

Σύμφωνα με την απογραφή του 1922 είχε 28,021 κατοίκους 10 δήμους και 76 οικισμούς. Από αυτούς η πλειοψηφία ήταν Αρναούτες 18.598 (18.453 μουσουλμάνοι, 145 καθολικοί), που ακολουθείται από τους Σέρβους 8.148 (7.978 Ορθόδοξοι, 102 μουσουλμάνοι, 68 καθολικοί), και των τσιγγάνων 1086 (994 Μουσουλμάνοι, 92 Ορθόδοξοι), 136 Κουτσόβλαχοι, 45 Τούρκοι, 7 Εβραίοι και Έλληνες.

Αναφορές
--------

* *Народна енциклопедија*, 1925 г. - књига 3 - страница 59


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Неродимски срез  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Σεμπουανική Βικιπαίδεια** (σεμπουάνο: *Wikipedya sa Sinugboanon*) είναι η έκδοση της Βικιπαίδειας στη γλώσσα Σεμπουάνο. Η γλώσσα Σεμπουάνο είναι η δεύτερη μεγαλύτερη σε αριθμό ομιλητών στις Φιλιππίνες. Η Σεμπουανική είναι η δεύτερη μεγαλύτερη Βικιπαίδεια σε αριθμό λημμμάτων, σχεδόν όλα δημιουργημένα με αυτόματο τρόπο. Σήμερα έχει σχεδόν 5.380.000 λήμματα.

Ιστορία
-------

Η Σεμπουανική Βικιπαίδεια (σεμπουάνο:*Ang Gawasnong Ensiklopediya*) ξεκίνησε στις 22 Ιουνίου 2005. Το 2011 ήταν η μεγαλύτερη βικιπαίδεια σε οποιαδήποτε τοπική φιλιππινέζικη γλώσσα. Τον Ιούλιο του 2015 η Σεμπουανική Βικιπαίδεια είχε 1.211.300 λήμματα. Στις 16 Ιουλίου 2014 η σεμπουανική Βικιπαίδεια έφτασε το 1.000.000 λήμματα, με την πλειονότητα να είναι δημιουργημένα από τον χρήστη Lsjbot. Στις 11 Φεβρουαρίου 2017 έφθασε τα 4.000.000 λήμματα. Σήμερα (Νοέμβριος 2018) έχει σχεδόν 5.380.000 λήμματα, κάτι που θα της επιτρέψει να γίνει η πρώτη σε λήμματα έκδοση της Βικιπαίδειας σε λίγους μήνες, ξεπερνώντας την αγγλική έκδοση.

Πηγές
-----

↑ Philippine Census, 2000. Table 11. Household Population by Ethnicity, Sex and Region: 2000

↑ Ulrich Ammon, Norbert Dittmar, & Klaus J. Mattheier (2006). Sociolinguistics: an international handbook of the science of language and society. Volume 3. Walter de Gruyter. p. 2018. ISBN 978-3-11-018418-1.

↑ "Wa'y Blima! Web Watch". Wayblima.com. Retrieved 2012-05-05.

↑ "List of Wikipedias by speakers per article - Meta". Meta.wikimedia.org. Retrieved 2012-05-05.

↑ "Cebuano Wikipedia" (in Cebuano). Ceb.wikipedia.org. 2012-04-14. Retrieved 2012-05-05.

Εξωτερικοί σύνδεσμοι
--------------------

* Σεμπουανική βικιπαίδεια
Η **Άννα Λεστσύνσκα** (25 Μαΐου 1699 - 20 Ιουνίου 1717), ήταν Πολωνή ευγενής από την οικογένεια Λεστσύνσκι.

Ζωή
---

Η *Μαριάννα "Άννα"* ήταν η μεγαλύτερη κόρη του Στανισλάου Λεστσύνσκι (ο οποίος έγινε βασιλιάς της Πολωνίας το 1704 και αργότερα δούκας της Λωρραίνης) και της συζύγου του, Αικατερίνης Οπαλίνσκα, κόρης του Ιωάννη Καρόλου Οπαλίνσκι, στάροστ και καστελάνου του Πόζναν. Έλαβε το όνομά της από την εκ πατρός γιαγιά της.

Η μοναδική αδελφή της, η Μαρία Λεστσύνσκα, γεννήθηκε το 1703 και αργότερα έγινε βασίλισσα της Γαλλίας ως σύζυγος του Λουδοβίκου ΙΕ΄. Μεταξύ των δύο θυγατέρων τού Στανισλάου, η Άννα φαίνεται να ήταν η αγαπημένη του. Έλαβε μια προσεκτική εκπαίδευση.

Η Άννα πέθανε από πνευμονία σε ηλικία δεκαοκτώ ετών στο μοναστήρι Gräfinthal, στην περιοχή Mandelbachtal. Oι γιατροί που κλήθηκαν στο κρεβάτι της από τον πατέρα της, πιθανόν επιτάχυναν το θάνατό της, πολλαπλασιάζοντας την αιμορραγία.

Ο θάνατός της προκάλεσε μεγάλη στενοχώρια την οικογένεια Λεστσύνσκι, ειδικά τον πατέρα της. Ο βασιλιάς Στανίσλαος ζήτησε από τη δεύτερη κόρη του, Μαρία, να μην προφέρει ξανά το όνομα της Άννας μπροστά του. Εκείνη υπάκουσε σε αυτές τις οδηγίες προσεκτικά, ακόμη και μπροστά στον σύζυγό της, βασιλιά Λουδοβίκο ΙΕ΄, που χρόνια αργότερα έμαθε έκπληκτος ότι η Μαρία είχε μία αδελφή.

Παραπομπές
----------

1. ↑   Edmund Cieślak, Stanisław Leszczyński, pp. 45-46, Zakład Narodowy im. Ossolińskich, Warsaw 1994.
2. ↑
3. ↑   Sarah Coffin, Bodo Hofstetter Portrait Miniatures in Enamel : The Gilbert Collection, p. 87, Philip Wilson, London 2000.
4. ↑   André Rossinot, Emmanuel Haymann, Stanislas, le roi philosophe, p. 93, Michel Lafon, Paris 2004.
5. ↑   Bożena Krzywobłocka, Wielkopolskie damy (Great Polish Ladies), p. 123, Krajowa Agencja Wydawnicza, Poznan 1986.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Anna Leszczyńska (1699–1717)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Άννα**, ιταλ. Anna Canalis di Cumiana (23 Απριλίου 1680 - 13 Απριλίου 1769) από τον Οίκο των Κανάλις ήταν κόρη του κόμη της Κουμιάνα και με τον γάμο της έγινε βασίλισσα της Σαρδηνίας.

Βιογραφία
---------

Η Άννα-Καρλότα-Τερέζα γεννήθηκε στο παλάτσο Κανάλις του Τορίνο το 1680 και ήταν κόρη του Φραντσέσκο-Μαουρίτσιο Κανάλις κόμη της Κουμιάνα και της Μόνικας-Φραντσέσκας-Σαν-Μαρτίνο του Αλιέ. Έλαβε εκπαίδευση μοναχής στη μονή της Επίσκεψης του Τορίνο. Εισήλθε στην Αυλή του δούκα της Σαβοΐας το 1695. Έγινε κυρία των τιμών της Μαρίας-Ιωάννας, μητέρας του Βίκτωρα-Αμεδαίου Β΄ δούκα της Σαβοΐας, μετέπειτα βασιλιά της Σικελίας και μετά της Σαρδηνίας. Είχε την επίκληση *μαντμουαζέλ ντε Κουμιανά*.

Οικογένεια
----------

Παντρεύτηκε πρώτα το 1703 τον Φραντσέσκο Νοβαρίνα, κόμη του Σαν Σεμπαστιάνο. Από τα τέκνα που έκανε, το πρώτο ήταν ευρέως αποδεκτό ότι ήταν του Βίκτωρα-Αμεδαίου Β΄, αλλά ο Φραντσέσκο αποδέχθηκε την πατρότητα. Τα άλλα επτά υποτίθεται ότι ήταν δήθεν του Φραντσέσκο. Όλα έφεραν το επώνυμο Νοβαρίνα:

* Πάολα γενν. 1708.
* Πάολο γενν. 1710.
* Κάρλο γενν. 1711.
* Τζατσίντα γενν. 1712.
* Κιάρα γενν. 1714.
* Πέτρο γενν. 1715, μαρκήσιος του Σπίνιο.
* Λουίτζι ενν. 1718.
* Μπιάτζιο γενν. 1722.

Το 1724 απεβίωσε ο Φραντσέσκο και ο βασιλιάς την κάλεσε στην Αυλή, όπου την έκανε κυρία των τιμών της νύφης του Πολυξένης της Έσσης-Ρότενμπουργκ. Το 1728 απεβίωσε η σύζυγος του βασιλιά, η Άννα Μαρία της Ορλεάνης και δύο έτη μετά ο Βίκτωρ-Αμεδαίος Β΄ νυμφεύτηκε την Άννα σε ιδιωτική τελετή, αφού έλαβε άδεια από τον πάπα Κλήμη ΙΒ΄. Ο βασιλιάς της έδωσε τον τίτλο της μαρκησίας του Σπίνιο Μονφερράτο. Ο δημόσιος γάμος έγινε το 1730, μπροστά στα έντρομα μάτια των Αυλικών. Ένα μήνα μετά ο βασιλιάς παραιτήθηκε και τον διαδέχθηκε ο γιος του Κάρολος-Εμμανουήλ Γ΄.

Πηγές
-----

* The Gentleman's and London magazine: or monthly chronologer, 1741-1794, J. Exshaw. 1741
* Symcox, Geoffrey: Victor Amadeus II: absolutism in the Savoyard State, 1675-1730, University of California Press, 1983, ISBN 978-0-520-04974-1
* Vitelleschi, Marchese: The romance of Savoy, Victor Amadeus II. and his Stuart bride Volume II, Harvard College Library, New York, 1905

1. 1 2  p11445.htm#i114448. Ανακτήθηκε στις 7  Αυγούστου 2020.
2. ↑  «Kindred Britain»
3. ↑  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 37729203
* ISNI: 0000 0000 1386 2946
* GND: 119553635

 |

 |
Για άλλα πρόσωπα με το όνομα Άγις, δείτε: Άγις.
Ο **Άγις** ήταν αρχαίος Έλληνας επιγραμματοποιός επίγραμμα του οποίου περιλαμβανόταν στο Στέφανο του Μελέαγρου και που ακολουθεί ως πρότυπο τον Λεωνίδα τον Ταραντίνο. Σώζεται ένα επίγραμμά του (VI 152) στην Παλατινή Ανθολογία.. 
Ο Pierre Waltz και η Πάπυρος-Λαρούς-Μπριτάννικα τον διακρίνουν ρητά από τον Άγι τον Αργείο.

Παραπομπές
----------

1. ↑  Παλατινή Ανθολογία, vi. 152
2. ↑  Jacobs, *Anthol.* iii. p, 836
3. ↑  Zimmermann, *Zeitschrift fur die Alterth.* 1841, p. 164
4. ↑  Pierre Waltz, Anthologie Palatine, ed. Les Belles Lettres, v. III, p. 183.
5. ↑  *Εγκυκλοπαίδεια Πάπυρος-Λαρούς-Μπριτάννικα*, λήμμα Άγις.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 300666178
* ISNI: 0000 0004 0823 0273
* GND: 102378479
* ICCU: CUBV000737

 |

 |
Το **Σιναπλί** ή **Σαναπλί**, (Βουλγαρικά: *Синапово*, *Σινάποβο*) απαντάται και με την ορθογραφία **Σιναπλή**, είναι οικισμός 476 κατοίκων (απογραφή 2015) του Δήμου Τοπόλοφγκραντ (Ελληνικά: Καβακλίου) της επαρχίας Χασκόβου στη Βουλγαρία. Στο παρελθόν υπήρξε σημαντικό κεφαλοχώρι 1.800 κατοίκων στην επαρχία του Καβακλίου (σημερινού Τοπόλοφγκραντ) της Ανατολικής Ρωμυλίας. Οι κάτοικοί του, το 1906 και το 1924 - 1925 ήρθαν πρόσφυγες στην Ελλάδα και εγκαταστάθηκαν στη Λάρισα, στη συνοικία Νέα Φιλιππούπολη, καθώς και σε άλλους οικισμούς του Νομού Λάρισας (1906), στη Μεσσούνη Ροδόπης, στην Κομοτηνή, στο Πολύκαστρο Κιλκίς και στη Σίνδο της Θεσσαλονίκης (1925). Είχε τρεις συνοικίες, την Άνω, την Κάτω και τη Μέση με μία Εκκλησία που σώζεται ως σήμερα (ανακαινισμένη εσωτερικά), του Προφήτη Ηλία, κατασκευασμένη πιθανώς το 1834. Διατηρούνταν τετρατάξιο σχολείο με 130 μαθητές και μαθήτριες. Από το χωριό διέρχεται ο παραπόταμος του ποταμού Τούντζα, Γκιαούζ Ντερέ. Από το 1934, η κυβέρνηση της Βουλγαρίας μετονόμασε το χωριό σε Σινάποβο.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 9  Ιουλίου 2017.
2. ↑  www.grao.bg/tna/t41nm-15-09-2022\_2.txt.
3. ↑  Zikakou, Ioanna. «Greek Epiphany Celebrations Through the Centuries | GreekReporter.com» (στα Αγγλικά). Ανακτήθηκε στις 2 Μαΐου 2020.
4. ↑  «Μάιος 2005: Από τη Μεσσούνη στο Σιναπλή - Παρατηρητής της Θράκης».. 5 Φεβρουαρίου 2020. Ανακτήθηκε στις 2 Μαΐου 2020.  Εξωτερικός σύνδεσμος στο `|website=` (βοήθεια)

Εξωτερικοί σύνδεσμοι
--------------------

* Άιντι Σιναπλί, τραγούδι για το Σιναπλί του Autonomist XAM
Ο **Άλφρεντ Γκούζενμπαουερ** (*Alfred Gusenbauer*, 8 Φεβρουαρίου 1960) είναι Αυστριακός πολιτικός, καγκελάριος της Αυστρίας από τις 11 Ιανουαρίου του 2007 ως τις 2 Δεκεμβρίου του 2008.

Προφίλ
------

Γεννήθηκε στο Σανκτ Πέλτεν στην Κάτω Αυστρία στις 8 Φεβρουαρίου 1960 και σπούδασε πολιτικές επιστήμες και φιλοσοφία στο Πανεπιστήμιο της Βιέννης. Το 1985-1989 ήταν αντιπρόεδρος της Σοσιαλιστικής Διεθνούς των Νέων (IUSY) και το 1989 ήταν αντιπρόεδρος της Σοσιαλιστικής Διεθνούς. Εξελέγη Πρόεδρος του Σοσιαλδημοκρατικού Κόμματος της Αυστρίας το 1991. Την ίδια χρονιά εξελέγη βουλευτής στην Κάτω Βουλή. Έπειτα από τις εκλογές την 1η Οκτωβρίου 2006, το κόμμα του, το SPÖ και οι Οικολόγοι σχημάτισαν κυβέρνηση συνασπισμού, η οποία ορκίστηκε στις 11 Ιανουαρίου του 2007. Ο Γκούζενμπαουερ ανέλαβε καγκελάριος, διαδεχόμενος τον Βόλφγκανγκ Σύσελ.

Αποχώρηση από την προεδρία του κόμματός του
-------------------------------------------

Στις 16 Ιουνίου 2008 το προεδρείο του κυβερνώντος Σοσιαλδημοκρατικού Κόμματος αποφάσισε την αντικατάσταση του Γκούζενμπαουερ στην ηγεσία του κόμματος, προτείνοντας ως διάδοχό του στην αρχηγία τον 48χρονο σημερινό υπουργό Συγκοινωνιών-Καινοτομίας και Υποδομών, Βέρνερ Φάιμαν.

Εκλογική ήττα και παραίτηση
---------------------------

Το κυβερνών κόμμα ηττήθηκε στις πρόωρες εκλογές που διεξήχθησαν στις 28 Σεπτεμβρίου 2008. Στις εκλογές αυτές αύξησαν εντυπωσιακά τα ποσοστά τους τα κόμματα της Ακροδεξιάς. Ο καγκελάριος Γκούζενμπαουερ υπέβαλε και τυπικά την παραίτηση της κυβέρνησής του στις 30 Σεπτεμβρίου 2008. Τον διαδέχθηκε στο αξίωμα του καγκελάριου ο Βέρνερ Φάιμαν.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άλφρεντ Γκούζενμπαουερ** |

* Επίσημος ιστότοπος (στα γερμανικά)
* Ιστότοπος του SPÖ
* Ιστότοπος της καγκελαρίας της Αυστρίας

Παραπομπές
----------

1. ↑  Καθημερινή[*νεκρός σύνδεσμος*], *Αυστρία: Εκτός της αρχηγίας των Σοσιαλδημοκρατών ο Γκούζενμπαουερ*, 16 Ιουνίου 2008
2. ↑  in.gr[*νεκρός σύνδεσμος*], *Διεργασίες για τη νέα κυβέρνηση άρχισαν στην Αυστρία*, 
 30 Σεπτεμβρίου 2008.

  


|  |  |  |  |  |
| --- | --- | --- | --- | --- |
| 

| π • σ • ε
Ομοσπονδιακοί Καγκελάριοι της Αυστρίας |
| --- |
|  |
| 
* Καρλ Ρένερ
* Μίκαελ Μάιρ
* Γιοχάνες Σόμπερ
* Βάλτερ Μπράισκυ
* Γιοχάνες Σόμπερ
* Ιγκνάτς Ζάιπελ
* Ρούντολφ Ράμεκ
* Ιγκνάτς Ζάιπελ
* Ερνστ Στρέρουβιτς
* Γιοχάνες Σόμπερ
* Καρλ Φαουγκόιν
* Ότο Έντερ
* Καρλ Μπούρες
* Ένγκελμπερτ Ντόλφους
* Κουρτ Σούσνιγκ
* Άρτουρ Ζέις-Ίνκαρτ
* Καρλ Ρένερ
* Λέοπολντ Φιγκλ
* Γιούλιους Ράαμπ
* Άλφονς Γκόρμπαχ
* Γιόζεφ Κλάους
* Μπρούνο Κράισκι
* Φρεντ Ζίνοβατς
* Φραντς Βρανίτσκι
* Βίκτορ Κλίμα
* Βόλφγκανγκ Σύσελ
* Άλφρεντ Γκούζενμπαουερ
* Βέρνερ Φάιμαν
* Ράινχολντ Μίτερλενερ
* Κρίστιαν Κερν
* Σεμπάστιαν Κουρτς
* Χάρτβιγκ Λέγκερ
* Μπριγκίτε Μπίρλαϊν
* Σεμπάστιαν Κουρτς
* Αλεξάντερ Σάλενμπεργκ
* Καρλ Νεχάμερ
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 262764187
* LCCN: no2001023015
* ISNI: 0000 0000 7866 4123
* GND: 12326880X
* NKC: js20061006005

 |

 |
Η Πλατεία Πετρόφσκα, σημείο συνάντησης των "Δεκεμβριστών"Οι **Δεκεμβριστές**, όπως αποκλήθηκαν, ήταν Ρώσοι επαναστάτες στο πρώτο τέταρτο του 19ου αιώνα, οι οποίοι σχεδίασαν και τελικά υλοποίησαν ένα καθαρά στρατιωτικό κίνημα με στόχο την κατάργηση του φεουδαρχικού συστήματος της Αυτοκρατορικής Ρωσίας. Η επαναστατική ενέργειά τους εκδηλώθηκε στις 14 Δεκεμβρίου του 1825, αλλά ενώ αρχικά σημείωσε κάποια επιτυχία, τελικά οι επαναστατικές δυνάμεις συντρίφτηκαν από το πυροβολικό του τσάρου Νικόλαου Α΄ και οι ηγέτες του κινήματος συνελήφθησαν, φυλακίσθηκαν και εντέλει στις 15 Ιουλίου του 1826 απαγχονίσθηκαν οι πέντε θεωρούμενοι σαν πρωταίτιοι (Παύλος Ιβάνοβιτς Πέστελ, Ριλέεφ, Αποστόλ Μουράβιεφ, Μ. Π. Μπεστούζεφ-Ριούμιν, Καχόφσκυ). Οικτρή τύχη περίμενε και όσους απ’ τους συλληφθέντες επέζησαν, καθώς καταδικάσθηκαν σε πολύχρονη καταναγκαστική εργασία και στάλθηκαν εξορία σε κάτεργα στη Σιβηρία.

Πηγή
----

* «Ιστορία της Ανθρωπότητας» (12τομο, στηριζόμενο εις την 6τομη διαίρεση της εκδόσεως της UNESCO) , Σαρλ Μοραζέ -με τη συνεργασία άλλων- τόμος 8ος: ‘Το κοινωνικό και επαναστατικό κίνημα στη Ρωσία τον 19ο αιώνα’, σελ. 3918-3922, εκδοτικός οργανισμός Χ. Τεγόπουλος – Ν. Νίκας & ΣΙΑ Ο.Ε. , Αθήνα.
Η **ρωσική κοινότητα στην Ελλάδα** είναι οι Ρώσοι που ζουν στην Ελλάδα και όχι οι Έλληνες της Ρωσίας που επέστρεψαν ή μετανάστευσαν στην Ελλάδα στην δεκαετία του 1990, μετά την πτώση της Σοβιετικής Ένωσης. 

Στην Ελλάδα, υπάρχουν 13.635 άτομα ρωσικής καταγωγής, οι οποίοι ζουν κυρίως στην Αθήνα, την Θεσσαλονίκη και την Κρήτη. Ένα μικρό μέρος τους κατέφτασε στην δεκαετία του 1920 μετά τον ρωσικό εμφύλιο πόλεμο, ωστόσο η πλειοψηφία κατέφθασε την δεκαετία του 1990.

Εξωτερικοί σύνδεσμοι
--------------------

* Κέντρο Ρωσικής Επιστήμης και Πολιτισμού στην Αθήνα (στα ελληνικά και ρωσικά) Αρχειοθετήθηκε 2019-07-29 στο Wayback Machine.
Ο **Σάντρο Νίτσεβιτς** (γεννήθηκε στις 16 Ιουνίου 1976 στην Πούλα, ΣΔ Κροατίας, ΣΟΔ Γιουγκοσλαβίας ) είναι πρώην Κροάτης επαγγελματίας καλαθοσφαιριστής, ο οποίος έπαιξε για τελευταία φορά για την Ορλαντίνα Μπάσκετ στο Ιταλικό Πρωτάθλημα (Serie A).

Επαγγελματική σταδιοδρομία
--------------------------

Ο Νίτσεβιτς ξεκίνησε να παίζει μπάσκετ στο σύλλογο της πόλης του, Γκράντινε Πούλα. Σύντομα προσέλκυσε το ενδιαφέρον της κροατικής δύναμης Τσιμπόνα Ζάγκρεμπ. Μετά από δύο χρόνια στις τροφοδοτικές ομάδες της Τσιμπόνα, Φρανκ και Μπένστον, ο Νίτσεβιτς εντάχθηκε στην πρώτη ομάδα της Τσιμπόνα και έγινε σημαντικό μέλος της ομάδας. Το 2001 ο Νίτσεβιτς άφησε την Τσιμπόνα ξεκινώντας την περιοδεία του σε όλη την Ευρώπη, παίζοντας στη Σλοβενία ( Ολίμπια ), στη Γαλλία ( Λε Μαν ), στην Ελλάδα ( AEK ), στην Ισπανία ( Μάλαγα ), στην Τουρκία ( Μπεσίκτας ) και στην Ιταλία ( Τρεβίζο και Μοντεγκρανάρο ).

Αφού αποσύρθηκε αρχικά το 2012, ο Νίτσεβιτς επανήλθε στην ενεργό δράση για να βοηθήσει τους πρώην συλλόγους του. Πρώτα τον Ιανουάριο του 2013 έπαιξε ένα παιχνίδι προβιβασμού για την Τρεβίζο, την πρώην ομάδα του που πήγε στο κατώτερο ιταλικό πρωτάθλημα μετά την αποχώρηση του κύριου χορηγού της οικογένειας Μπενετόν από αυτό. Τον Φεβρουάριο του 2013 αποκαλύφθηκε ότι ο Νίτσεβιτς υπέγραψε στη Τσιμπόνα, την πρώην ομάδα του που αντιμετώπιζε οικονομικά προβλήματα. Στο πρώτο του παιχνίδι με την Τσιμπόνα σημείωσε μπάζερ μπίτερ στον τελικό του Κυπέλλου Κροατίας απέναντι στην Τσεντεβίτα .

Τον Ιούλιο του 2013 ο Νίτσεβιτς αποδέχτηκε την προσφορά από την ιταλική ομάδα της δεύτερης κατηγορίας Ορλαντίνα Μπάσκετ .

Εθνική Κροατίας
---------------

Ο Νίτσεβιτς υπήρξε μέλος της εθνικής ομάδας καλαθοσφαίρισης της Κροατίας. Έπαιξε στο Ευρωπαϊκό Πρωτάθλημα του 1997, στο Ευρωπαϊκό Πρωτάθλημα του 2003, στους Ολυμπιακούς Αγώνες του 2008 και στο Ευρωπαϊκό Πρωτάθλημα του 2009 .

Βιβλιογραφικές αναφορές
-----------------------

1. ↑  «Sandro Nicević se vratio u Italiju, Mario Stojić u Njemačku». Sportnet. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 16 Ιουλίου 2013.

Εξωτερικοί σύνδεσμοι
--------------------

* Προφίλ στο Euroleague.net
* Προφίλ στο Eurobasket.com
Ο **Έμπε Σαντ** (γεννημένος στις 19 Ιουλίου 1972) είναι ένας Δανός πρώην επαγγελματίας ποδοσφαιριστής που έγινε γνωστός αγωνιζόμενος στη θέση του επιθετικού για την ΦΚ Σάλκε 04 στη Γερμανία. Ανακηρύχθηκε πρώτος σκόρερ της γερμανικής Μπουντεσλίγκα το 2001, και κατέκτησε το Κύπελλο Γερμανίας το 2001 και το 2002 με τη Σάλκε. Στη διεθνή σκηνή, εκπροσώπισε την Εθνική Δανίας στα Παγκόσμια Κύπελλα του 1998 και του 2002, όπως και στα Ευρωπαϊκά Πρωταθλήματα του 2000 και του 2004, ενώ έχει σκοράρει το πιο γρήγορο γκολ σε Παγκόσμιο Κύπελλο από αλλαγή, όταν σκόραρε μετά από 16 δευτερόλεπτα στο Παγκόσμιο Κύπελλο του 1998.
Συνολικά, αγωνίστηκε 66 φορές με την Εθνική Δανίας και πέτυχε 22 γκολ, από το ντεμπούτο του το 1998 μέχρι τη στιγμή που αποφάσισε να αφοσιωθεί στις υποχρεώσεις του με τη Σάλκε το 2004. Όταν ολοκληρώθηκε το συμβόλαιό του με τη Σάλκε το καλοκαίρι του 2006, επέστρεψε στη Δανία για να γίνει επικεφαλής του τμήματος ανίχνευσης ταλέντων της Σίλκεμποργκ ΙΦ. Όταν αποσύρθηκε από την ενεργό δράση το 2006, έλαβε χώρα προς τιμή του αγώνας ανάμεσα στην Εθνική Δανίας και την πρώην ομάδα του στη Δανία Μπρόντμπυ ΙΦ.

Στατιστικά Καριέρας
-------------------

### Στατιστικά συλλογικής καριέρας

**Συνολικός αριθμός γκολ με την Μπρόντμπυ ΙΦ (1992–1999):**

- Στο Πρωτάθλημα Δανίας: 0000000000000069 γκολ
- Στο Κύπελλο Δανίας: 000000000000000007 γκολ
- Στο Λιγκ Καπ Δανίας: 00000000004 γκολ
- Στο Κύπελλο ΟΥΕΦΑ/Τσάμπιονς Λιγκ: 05 γκολ
**- Σύνολο γκολ σε 188 αγώνες: 0000000085 γκολ**
**Συνολικός αριθμός γκολ με τη Σάλκε (1999–2006):**

- Σε 214 αγώνες στην Μπουντεσλίγκα: 00000000074 γκολ
- Σε 25 αγώνες στο Κύπελλο Γερμανίας: 000000000000000018 γκολ
- Σε 6 αγώνες στο Λιγκ Καπ Γερμανίας: 000000000001 γκολ
- Σε 6 αγώνες στο Κύπελλο Ιντερτότο ΟΥΕΦΑ: 0000000000002 γκολ
- Σε 31 αγώνες στο Κύπελλο ΟΥΕΦΑ/Τσάμπιονς Λιγκ: 010 γκολ
**- Σύνολο γκολ σε 282 αγώνες: 000000000000000000105 γκολ**
### Τίτλοι

* Σουπερλίγκα Δανίας: 1996, 1997 και 1998, με την Μπρόντμπυ ΙΦ
* Πρώτος σκόρερ της Σουπερλίγκας Δανίας: 1998
* Κύπελλο Δανίας: 1998, με την Μπρόντμπυ ΙΦ
* Δανός *Παίκτης της Χρονιάς* : 1998 και 2001
* Κύπελλο Γερμανίας: 2001 και 2002, με τη Σάλκε
* Πρώτος σκόρερ της Μπουντεσλίγκα: 2001

Παραπομπές
----------

1. ↑  Brøndby IF. «Brøndby IF - Årbog 2008» (PDF). Αρχειοθετήθηκε από το πρωτότυπο (PDF) στις 23 Ιουλίου 2011. Ανακτήθηκε στις 4 Σεπτεμβρίου 2010.
2. ↑  Worldfootball.net. «Club matches for Ebbe Sand». Ανακτήθηκε στις 4 Σεπτεμβρίου 2010.
3. ↑  Μαζί με τον Σεργκέι Μπάρμπαρεζ

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έμπε Σαντ** |

* Προφίλ Εθνικής Δανίας
* (Δανικά) Στατιστικά της Brøndby IF
* Προφίλ του uk.sports.yahoo.com
* Προφίλ του Euro 2004

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 67562928
* GND: 130059196

 |

 |
Ο **Σεμάν** είναι ποταμός στη δυτική Αλβανία. Δημιουργείται από τη συμβολή των ποταμών Οσούμ και Ντεβόλ, λίγα χιλιόμετρα βορειοδυτικά της Κούτσοβα. Έχει μήκος 85 χλμ. (281 χλμ. μαζί με τον πηγαίο ποταμό του Ντεβόλ) και η λεκάνη απορροής του καλύπτει επιφάνεια 5.649 χλμ². Η μέση εκροή του είναι 95,7 μ³/δ. Ρέει δυτικά μέσω του Φιέρ-Σεγκάν και του Μπροστάρ (κοντά στο Φιέρι) και εκβάλει στην Αδριατική Θάλασσα κοντά στην Τοπόγια. 

Στην κλασική αρχαιότητα, ο ποταμός Σεμάν ήταν γνωστός ως ποταμός Άψος.

Παραπομπές
----------

1. ↑  Cullaj, A. Hasko, A. Miho, A. Schanz, F. Brandl, H. & Bachofen, R. (2005). «The quality of Albanian natural waters and the human impact» (στα English). *Environment International* **31**: 137. .
2. ↑   (Αγγλικά) Smith, William, επιμ. (1854). «Apsus». *Dictionary of Greek and Roman Geography*. **1**. Λονδίνο: John Murray, σσ. 163.
***The Slap*** («Το χαστούκι») ήταν μικρή αγγλική τηλεοπτική σειρά (8 επεισοδίων) που προβαλλόταν στον τηλεοπτικό σταθμό ABC1 και ABC2. Τώρα πλέον προβάλλεται στον ελληνικό τηλεοπτικό σταθμό Alpha TV. Η σειρά βασίζεται στο ομώνυμο μυθιστόρημα του Ελληνοαυστραλού συγγραφέα Χρήστου Τσιόλκα. Γυρίστηκε στην Μελβούρνη της Βικτώριας. Η σειρά προβαλλόταν στην Audience Network της DirecTV το 2012, και επίσης δέχτηκε μια μικρή αμερικάνικη σειρά που αποτελείται επίσης από 8 επεισόδια.  

Η σειρά προβαλλόταν στο ABC1 κάθε Πέμπτη στις 8:30μμ και επαναλήψεις κάθε Παρασκευή βράδυ στο ABC2.

Υπόθεση
-------

Η Οικογένεια του Έκτορα και οι φίλοι του μαζεύονται στο σπίτι του για ένα μπάρμπεκιου για να γιορτάσει τα τεσσαρακοστά γενέθλιά του. Αλλά κατά τη διάρκεια των εορτασμών ένας φιλοξενούμενος χαστουκίζει ένα παιδί που δεν είναι δικό του. Κανείς δεν μπορεί να το δει εκείνη την εποχή, αλλά αυτή η απλή πράξη αρχίζει να ξετυλίγει τον κοινωνικό ιστό. Μέρες μετά το χαστούκι η Ανούκ ανακαλύπτει ότι το περιστατικό έχει εξαπολύσει απρόσμενα αντιδράσεις από τους γύρω της. Είναι διχασμένη ανάμεσα στις φιλίες της και αντιμετωπίζει τις αποφάσεις για τη ζωή της, που απειλούν να τη συντρίψουν. Καθώς η αστυνομία εισβάλλει, οι Χάρι και Σάντι φοβούνται ότι το χαστούκι θα απειλήσει τη φήμη, τον τρόπο ζωής τους και την οικογένειά τους.

Υποδοχή
-------

Η σειρά έχει δεχτεί σχετικά καλές κριτικές. Η εφημερίδα The Daily Telegraph περιέγραψε την σειρά από το πρώτο επεισόδιο ως "το καλύτερο Αυστραλιανό δράμα της χρονιάς".

Παραπομπές
----------

1. ↑   Deadline.com: "Peter Sarsgaard & Mary-Louise Parker To Star in NBC Miniseries 'The Slap'". Ανακτήθηκε στις 2016-9-23
2. ↑   "ABC1 Programming Airdate: The Slap (episode one)". ABC Television Publicity. Ανακτήθηκε στις 2016-9-23
3. ↑   "ABC2 Programming Airdate: The Slap (episode one)". ABC Television Publicity. Ανακτήθηκε στις 2016-9-23
4. ↑   Byrnes, Holly "Christos Tsiolkas' acclaimed novel The Slap on ABC1 is arguably best Australian drama of year". Daily Telegraph. Ανακτήθηκε στις 2016-9-23
***The Telegraph*** είναι ο τίτλος καθημερινής πρωινής εφημερίδας μεγάλου μεγέθους φύλλων. Το περιεχόμενό χαρακτηρίζεται κυρίως συντηρητικό. Διανέμεται στο Ηνωμένο Βασίλειο και διεθνώς. Ιδρύθηκε από τον Άρθουρ Μπ. Σλάι τον Ιούνιο το 1855 για να εκτοξεύσει μια προσωπική διαμαρτυρία εναντίον του μελλοντικού αρχηγού του βρετανικού στρατού, του πρίγκιπα Γεώργιου, του Δούκα του Κέμπριτζ, ως ***The Telegraph and Courier*** και από το 2004 ανήκει στους Ντέιβιντ και Φρέντερικ Μπάρκλεϊ.
Είναι η αδελφή εφημερίδα της *The Sunday Telegraph*. Διοικείται ξεχωριστά με διαφορετικό προσωπικό συντακτών, αλλά συχνά παρουσιάζονται κοινές ιστορίες στα φύλλα τους και οι δύο εφημερίδας μοιράζονται την ίδια ιστοσελίδα.

Κυκλοφορία
----------

Σύμφωνα με μια έρευνα της MORI που διεξήχθη το 2005, το 64% των αναγνωστών της σκόπευαν να ψηφίσουν το Συντηρητικό Κόμμα στις επερχόμενες εκλογές. Είχε κατά μέσο όρο καθημερινή κυκλοφορία 634.113 φύλλων τον Ιούλιο του 2011 (σε σχέση με τα 441.205 της εφημερίδας *The Times*). Σύμφωνα με τον ανεξάρτητο πάροχο στοιχείων διαδικτυακής επισκεψιμότητας Similar Web, η ιστοσελίδα του *The Daily Telegraph* ήταν η 39η σε επισκεψιμότητα ιστοσελίδα στο Ηνωμένο Βασίλειο και 2η μεταξύ των ειδησεογραφικών ιστοσελίδων, προσελκύοντας πεισσότερο από 65 εκατομμύρια επισκέπτες σε μηνιαία βάση.

Παραπομπές
----------

1. ↑  «MORI poll of 11,786 British adults, Jan – March 2005». Ipsos-mori.com. 21 Απριλίου 2005. Ανακτήθηκε στις 8 Δεκεμβρίου 2011.
2. ↑  «ABCs». *The Guardian* (UK). 12 August 2011.. Ανακτήθηκε στις 24 September 2011.  (July 2011)
3. ↑  «Telegraph.co.uk Traffic Statistics». SimilarWeb.. Ανακτήθηκε στις 18 Αυγούστου 2015.
4. ↑  «Top 50 sites in United Kingdom for News And Media > Newspapers». SimilarWeb. Αρχειοθετήθηκε από το πρωτότυπο στις 2015-08-08.. Ανακτήθηκε στις 18 Αυγούστου 2015.
5. ↑  «Top 50 sites in United Kingdom for all categories». SimilarWeb. Αρχειοθετήθηκε από το πρωτότυπο στις 2015-08-20.. Ανακτήθηκε στις 18 Αυγούστου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **The Telegraph** |

* Επίσημη ιστοσελίδα Αρχειοθετήθηκε 2018-01-25 στο Wayback Machine.
* Η ψηφιακή έκδοση της εφημερίδας
Κεραία ραντάρ τύπου Duga-3

|  |  |
| --- | --- |
|  | 
Τρυποκάρυδος

Ο «Ρωσικός τρυποκάρυδος» στα βραχέα, 2 Νοεμβρίου 1984

---

 |
| *Έχετε προβλήματα με ; Δείτε βοήθεια πολυμέσων.* |

Ως **Ρωσικός Τρυποκάρυδος** ονομάζονταν κοινώς ένας μυστηριώδης σταθμός παγκοσμίου εμβέλειας που εξέπεμπε από τη Ρωσία στα βραχέα κύματα από τον Ιούλιο του 1976 μέχρι τον Δεκέμβριο του 1989. Το όνομα του σταθμού δόθηκε από τον ήχο του σήματός του, που θύμιζε τον χαρακτηριστικό ήχο του τρυποκάρυδου, συχνότητας 10 Hz. Η ισχύς του σήματος, που υπολογίζεται στα 10 MW, ήταν τόσο δυνατή και άλλαζε συχνότητα απρόβλεπτα ώστε να δημιουργεί παράσιτα σε πολλούς σταθμούς όλων των ηπείρων, είτε ιδιωτικής, δημόσιας, επαγγελματικής, ερασιτεχνικής, πολιτικής ή και στρατιωτικής χρήσης. Χιλιάδες διαμαρτυρίες διεθνώς έφτασαν στη Ρωσία. Αρχικά εκφράστηκαν διάφορες εικασίες, ότι το σήμα κάνει πλύση εγκεφάλου στους ανθρώπους όλης της Γης, ή ότι δημιουργούσε καταστροφικά καιρικά φαινόμενα που έπλητταν τον κόσμο. Μετά από την κατάρρευσης της Σοβιετικής Ένωσης όμως έγινε γνωστό ότι επρόκειτο για τεχνολογία ραντάρ ονόματι Duga, το οποίο είχε την ικανότητα να βλέπει σε όλο το βάθος και πέρα από τον ορίζοντα γύρω από τη Γη και να αφουγκράζεται παγκόσμια τις εκτοξεύσεις πυραύλων. Περισσότερες πληροφορίες έγιναν γνωστές μετά από την έκρηξη του πυρηνικού εργοστασίου στο Τσερνόμπιλ το 1986, επειδή ένα τέτοιο ραντάρ ήταν εγκατεστημένο εκεί κοντά, οπότε οι ξένοι επιστήμονες το ανακάλυψαν και το φωτογράφησαν.

Τοποθεσία
---------

Συνολικά υπήρξαν τρεις σταθμοί μέσα στα σύνορα της Σοβιετικής Ένωσης.

* Οι δύο σταθμοί Duga-1 και Duga-2, που έχουν στο μεταξύ αποσυναρμολογηθεί σχεδόν τελείως.
* Ένας σταθμός Duga-2, του οποίου μέρος αποσυναρμολογήθηκε το 1989.
* Ένας σταθμός Duga-3, που εν μέρη αποσυναρμολογήθηκε και μεταφέρθηκε στο Κομσομόλσκ.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Duga-3** |

* The Russian Woodpecker, *Miami Herald*, Juli 1982.
* Steel Yard OTH, globalsecurity.org
* Bilder des Duga-3-Radars, englishrussia.com
* Weitere Bilder des Duga-3-Radars, panoramio.com
Ο **Ρινάτ Ντασάεφ** (ρωσικά:: Ринат Файзрахманович Дасаев, γεννήθηκε 13 Ιουνίου 1957) είναι Σοβιετικός πρώην ποδοσφαιριστής που αγωνίστηκε ως τερματοφύλακας.

Κατά τη διάρκεια της καριέρας του, αγωνίστηκε σε ομάδες όπως η Βόλγκαρ Αστραχάν, η ΦΚ Σπαρτάκ Μόσχας και η Σεβίλλη. Σε διεθνές επίπεδο, έλαβε μέρος σε τρία Μουντιάλ ως μέλος της Εθνική ΕΣΣΔ, ενώ κέρδισε ένα χάλκινο μετάλλιο στους Θερινούς Ολυμπιακούς Αγώνες του 1980 και ένα ασημένιο στο Ευρωπαϊκό Πρωτάθλημα Ποδοσφαίρου 1988. 

Θεωρείται ως ένας από τους καλύτερους τερματοφύλακες στον κόσμο τη δεκαετία του 1980 καθώς και ο δεύτερος καλύτερος Ρώσος ποδοσφαιριστής όλων των εποχών μετά τον Λεβ Γιάσιν. Το 1988 βραβεύτηκε ως ο καλύτερος τερματοφύλακας της χρονιάς από τη Διεθνή Ομοσπονδία Ιστορίας και Στατιστικής του Ποδοσφαίρου. Το 1999 σε μία ψηφοφορία διοργανωμένη από τον ίδιο οργανισμό, κατετάγη δέκατος έκτος στην κατάταξη με τους καλύτερους Ευρωπαίους ποδοσφαιριστές του εικοστού αιώνα. Το 2004, αναγνωρίστηκε από τον Πελέ ως ένας από τους κορυφαίους 125 εν ζωή ποδοσφαιριστές στον κόσμο.

Παραπομπές
----------

1. ↑  «Rinat Dasaev». *worldfootball.net* (στα Αγγλικά). Ανακτήθηκε στις 1 Φεβρουαρίου 2021.
2. 1 2  IFFHS' Century Elections - rsssf.com - by Karel Stokkermans, RSSSF.
3. ↑  «The Guardian : The FIFA 100». Ανακτήθηκε στις 26 Ιουλίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρινάτ Ντασάεφ** |
Για άλλες χρήσεις, δείτε: Ήφαιστος (αποσαφήνιση).

Ο **Α.Γ.Σ. Ήφαιστος Νίκαιας** είναι ποδοσφαιρικός σύλλογος με έδρα τα Άσπρα Χώματα της Νίκαιας. Επίσημο έτος ίδρυσης του συλλόγου είναι το 1930 και έχει αριθμό μητρώου Ε.Π.Ο. 545. Χρώματα του συλλόγου είναι το κόκκινο και το κίτρινο και έμβλημά του το κεφαλαίο γράμμα Η, αρχικό της ονομασίας του. Προήλθε το 1967 από τη συνένωση των συλλόγων «Άσπρων Χωμάτων» με έτος ίδρυσης το 1952 και «ΑΓΟ Παλαιάς Κοκκινιάς» με έτος ίδρυσης το 1930 και αριθμό μητρώου Ε.Π.Ο. 111, η οποία και επισημοποιήθηκε το 1968. Αυτό το διάστημα αγωνίζεται στην Α' κατηγορία Ε.Π.Σ. Πειραιά. 

Αποτελεί ένα από τα ιστορικότερα ερασιτεχνικά σωματεία του Πειραιά, με σημαντική παρουσία στα πρωταθλήματα της Ε.Π.Σ. Πειραιά και υψηλότερη του επίδοση η συμμετοχή του στο Εθνικό Ερασιτεχνικό Πρωτάθλημα 1979-80. Τη φανέλα της ομάδας μεταξύ άλλων έχουν φορέσει οι Στέλιος Μπέσης, Σταμάτης Βουρδαμής, Γιώργιος Γιαννακόπουλος, Μιχάλης Χιόνης, Άρης Σταμάτης, Αργύρης Νεοφώτιστος, Σπύρος Γκοτζαμάνης, Νίκος Τζώρτζης κ.α..

Εξωτερικοί σύνδεσμοι
--------------------

* Επίσημη ιστοσελίδα του συλλόγου[*νεκρός σύνδεσμος*]
* Επίσημη σελίδα Facebook του συλλόγου
* Επίσημο ιστολόγιο[*νεκρός σύνδεσμος*]
* Προφίλ συλλόγου στον ιστότοπο της Ε.Π.Σ. Πειραιά
* Η Ιστορία του συλλόγου στην επίσημη ιστοσελίδα[*νεκρός σύνδεσμος*]

Παραπομπές
----------

1. ↑  epspeir.gr
2. ↑  epspeir.gr
3. ↑  "*ΑΙ ΤΑΧΥΔΡΟΜΙΚΑΙ ΤΗΛΕΦΩΝΙΚΑΙ ΔΙΕΥΘΥΝΣΕΙΣ ΤΩΝ ΕΠΙΣΗΜΩΝ ΣΩΜΑΤΕΙΩΝ ΑΘΗΝΩΝ-ΠΕΙΡΑΙΩΣ-ΕΠΑΡΧΙΩΝ ΑΠΟ ΤΟ ΕΠΙΣΗΜΟΝ ΔΕΛΤΙΟΝ ΤΗΣ ΕΠΟ*", εφ. Αθλητισμός, 7 Ιανουαρίου 1939, σελ. 4, 5 (ψηφ. σελ. 18, 19)[*νεκρός σύνδεσμος*]
4. ↑  εφ. Αθλητική Ηχώ, 12-01-1968
5. ↑  εφ. Αθλητική Ηχώ, 24-01-1968
6. ↑  Ιστορία του Συλλόγου ifaistosnikaiasfc.com[*νεκρός σύνδεσμος*]
Ο **Σπύρος Γενήσαρλης** ή  **Γενήσερλης** (1810 - 1881) ήταν Έλληνας στρατιωτικός του 19ου αιώνα. Συμμετείχε στην Κρητική Επανάσταση του 1866 - 1869.

Βιογραφία
---------

Ο Γενήσαρλης γεννήθηκε το 1810 στην Κωνσταντινούπολη και ήταν ένας από τους πρώτους που φοίτησαν στη Στρατιωτική Σχολή Ευελπίδων (1828) αμέσως μετά την απελευθέρωση. Το 1829 αναδείχτηκε ανθυπασπιστής, ενώ το 1852 προήχθη σε αντισυνταγματάρχη. Διετέλεσε διοικητής της ταξιαρχίας Μεσολογγίου και αργότερα συμμετείχε ενεργά στην επανάσταση της Κρήτης του 1866 - 1869 με δικό του εθελοντικό τάγμα αποτελούμενο από πέντε λόχους, το λεγόμενο "Τάγμα του Πλούτωνα".

Έλαβε μέρος στις μάχες Σελίνου, Κυδωνίας, Μυλοποτάμου, Αμαρίου, Ρεθύμνου και Λασιθίου, όπου διακρίθηκε για τις ικανότητές του. Κατά τα τέλη του 1866 κατηγορήθηκε, χωρίς όμως η κατηγορία αυτή να αποδειχτεί ποτέ, πως δωροδοκήθηκε από πράκτορες της γαλλικής πρεσβείας των Χανίων για να αποχωρήσει από την Κρήτη. Αποστρατεύτηκε στις 22 Μαρτίου του 1878 με το βαθμό του συνταγματάρχη και απεβίωσε το 1881 στην Αθήνα όπου διέμενε.

Παραπομπές
----------

1. 1 2 3  *Μεγάλη Στρατιωτική και Ναυτική Εγκυκλοπαίδεια*, Αθήναι 1927, τ. 2, σελ. 509.
2. ↑  *Η Μεγάλη Κρητική Επανάσταση 1866 - 1869*, Ένθετο εφημερίδας Πατρίς, Δεκέμβριος 2008, σ. 92.
3. ↑  *Ποικίλη Στοά - Εθνική εικονογραφημένη επετηρίς*, εκδόσεις Εστία, Αθήναι, 1881, σ. 298.

Πηγές
-----

* Νέα Παγκόσμιος Εγκυκλοπαίδεια, Τόμος 9ος, Εκδοσις Μορφωτικής Εταιρίας, Αθήνα σ.207
* Παγκόσμια Στρατιωτική, Ναυτική, Αεροπορική εγκυκλοπαίδεια, Στρατηγικές εκδόσεις, σ.389
* Ιωάννης Αρσένης, επιμ. (1881). *Ποικίλη Στοά - Εθνική εικονογραφημένη επετηρίς*. Αθήνα: Εστία. Ανακτήθηκε στις 22 Μαρτίου 2010.
Ο **Σπύρος Ιακωβίδης** (Αθήνα, 1922 - 16 Ιουνίου 2013) ήταν αρχαιολόγος προϊστορικής αρχαιολογίας, καθηγητής πανεπιστημίου και ακαδημαϊκός. Θεωρείται ένας από τους σημαντικότερους Έλληνες αρχαιολόγους της γενιάς του, με σημαντικό ανασκαφικό έργο και τεράστια συμβολή στη μελέτη, ειδικότερα, του Μυκηναϊκού πολιτισμού. Ήταν παντρεμένος με τη συγγραφέα Αθηνά Κακούρη και άφησε πίσω του έναν γιο και δύο εγγόνια.

Βιογραφία
---------

Ο Σπύρος Ιακωβίδης φοίτησε στο Πειραματικό Σχολείο Πανεπιστημίου Αθηνών και στη συνέχεια σπούδασε αρχαιολογία στο Πανεπιστήμιο Αθηνών (πτυχίο 1946, διδακτορικό 1962) και εργάστηκε ως επιμελητής αρχαιοτήτων (1952-1954) και ως καθηγητής αρχαιολογίας στα πανεπιστήμια Αθηνών (1970-1974), Marburg (1976-1977), Χαϊδελβέργης (1977) και Πενσυλβάνια (1979-1991). Υπήρξε μέλος του Ινστιτούτου Προχωρημένων Σπουδών στο Princeton, ΗΠΑ (1977-1978), της Εν Αθήναις Αρχαιολογικής Εταιρείας, της Ακαδημίας Αθηνών, της οποίας διετέλεσε και Πρόεδρος, και πλήθους άλλων κορυφαίων επιστημονικών ιδρυμάτων της Ελλάδας και του εξωτερικού. Πραγματοποίησε αρχαιολογικές ανασκαφές στην Αθήνα, την Ελευσίνα, την Πύλο, τη Θήρα, την Περατή, τον Γλα και, για περισσότερα από 50 χρόνια, στις Μυκήνες.

Στο επιστημονικό συγγραφικό έργο του συγκαταλέγονται 12 αυτοτελείς μονογραφίες (*Η Μυκηναϊκή Ακρόπολις των Αθηνών*, 1962, *Περατή*, 1969-1970, *Αι Μυκηναϊκαί Ακροπόλεις*, 1973, *Vormykenische und Mykenische Wehrbauten*, 1977, *Late Helladic Citadels on Mainland Greece*, 1988, *Γλας* Ι, 1989, *Γλας* ΙΙ, 1998, *Gla and the Kopais*, 2001, *Ανασκαφές Μυκηνών* ΙΙΙ. *Η νοτιοδυτική συνοικία*, 2013 κ.ά.), επιμέλειες συλλογικών τόμων και πλήθος επιστημονικά άρθρα, εκθέσεις ανασκαφών, ανακοινώσεις συνεδρίων, βιβλιοκρισίες κ.λπ. για θέματα μυκηναϊκής αρχιτεκτονικής, τέχνης, ταφικών εθίμων και εξωτερικών σχέσεων.

Ως πρωτοετής φοιτητής αρχαιολογίας, ο Ιακωβίδης συμμετείχε εθελοντικά στο τιτάνιο έργο της προστασίας και απόκρυψης των αρχαιολογικών θησαυρών του Εθνικού Αρχαιολογικού Μουσείου μετά την ιταλική επίθεση του Οκτωβρίου του 1940 και πριν την είσοδο των γερμανικών στρατευμάτων στην Αθήνα. Κατά τη Γερμανική Κατοχή ανέπτυξε και αντιστασιακή δράση ενταγμένος στις Εθνικές Ομάδες Ελλήνων Ανταρτών (ΕΟΕΑ), το ένοπλο σώμα του ΕΔΕΣ του Ναπολέοντα Ζέρβα. Τιμήθηκε με το Μετάλλιο Εθνικής Αντίστασης και τον Ανώτερο Ταξιάρχη του Φοίνικος.

Εξωτερικοί σύνδεσμοι
--------------------

* *Εφυγε ο ειδήμων της Μυκηναϊκής εποχής Σπύρος Ιακωβίδης*, εφημ. *Το Βήμα*, 17 Iουνίου 2013.
* *Οταν θάβαμε τα αρχαία στο υπόγειο...* εφημ. *Τα Νέα*, 18 Iουνίου 2013.
* *«Έφυγε» ο ακαδημαϊκός Σπύρος Ιακωβίδης*, εφημ. *Καθημερινή*, 20 Iουνίου 2013.

Παραπομπές
----------

1. ↑  *NUKAT*. n2007101783.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 12133243s.
3. ↑  Ανακτήθηκε στις 3  Ιουλίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 41874867
* **ΕΒΕ**: 19183
* **AA**: 112585
* **BiblioNet**: **10139**
* LCCN: n81069436
* ISNI: 0000 0001 1058 9603
* GND: 128854774
* SELIBR: 191057
* SUDOC: 029781205
* BNF: cb12133243s (data)
* BIBSYS: 90582488
* NLA: 35279634

 |

 |
Ο **Αβισταμένης** (*Abistamenes*, 4ος αι. π.Χ.) ήταν σατράπης της Καππαδοκίας, διορισμένος στη θέση αυτή από τον Μέγα Αλέξανδρο. Ο Αρριανός τον αναφέρει με το όνομα **Σαβίκτας**.

Ο Αβισταμένης ενδέχεται να ήταν σατράπης μόνο του νότιου μέρους της Καππαδοκίας, με τον Αριαράθη Α΄ της Καππαδοκίας να κυβερνά πιθανώς το βόρειο μέρος. Ο Αβισταμένης ήταν σχεδόν με βεβαιότητα ντόπιος Καππαδόκης.

Ο Αβισταμένης διαδέχθηκε τον τελευταίο σατράπη της Καππαδοκίας των Αχαιμενιδών, τον Μιθροβουζάνη, ο οποίος είχε σκοτωθεί στη Μάχη του Γρανικού το 334 π.Χ.. Αν και ο Αβισταμένης διορίσθηκε αμέσως μετά σατράπης από τον Αλέξανδρο, φαίνεται ότι δεν είχε τον πλήρη έλεγχο της Καππαδοκίας, καθώς Καππαδόκες στρατιώτες βρέθηκαν να μάχονται με τον περσικό στρατό του Δαρείου Γ΄ κατά τη Μάχη των Γαυγαμήλων το 331 π.Χ.. Ο Αβισταμένης ίσως να μη βρισκόταν πλέον καν στην εξουσία τη στιγμή εκείνη, καθώς εξαφανίζεται από τις αναφορές μετά τη Μάχη της Ισσού το 333.

Η διακυβέρνηση του Αβισταμένη αποτελούσε με βεβαιότητα μακρινό παρελθόν την ημέρα που πέθανε ο Μέγας Αλέξανδρος το 323, οπότε η διοίκηση ολόκληρης της Καππαδοκίας δόθηκε από τους στρατηγούς του Αλεξάνδρου στον Ευμένη.

Παραπομπές
----------

1. ↑  Smith, William (1867). «Abistamenes». Στο: Smith, William. *Λεξικό της ελληνικής και ρωμαϊκής βιογραφίας και μυθολογίας*. **1**. σελ. 3. Αρχειοθετήθηκε από το πρωτότυπο στις 31 Δεκεμβρίου 2005. Ανακτήθηκε στις 25 Οκτωβρίου 2021.
2. ↑  Curtius Rufus III. 4
3. ↑  *Αλεξ. Ανάβασις*, 2, 4.2: *«... καταστήσας δε Καππαδοκών Σαβίκταν σατράπην αυτός [ο Μ. Αλέξανδρος] προήγεν επί τας πύλας τας Κιλικίας»*
4. ↑  Bosworth, Albert Brian (1993). *Conquest and Empire: The Reign of Alexander the Great*. Cambridge University Press. σελίδες 231. ISBN 0-521-40679-X.

Πηγές
-----

* Smith, William (επιμ.): *Λεξικό της ελληνικής και ρωμαϊκής βιογραφίας και μυθολογίας*, λήμμα «Abistamenes», Βοστώνη 1867
* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 121
Η **Ένωση Αγροτών Κύπρου** (ΕΑΚ) ήταν αγροτική οργάνωση της αριστεράς στην Κύπρο. Ιδρύθηκε το 1946. Στόχο είχε την προώθηση και επίλυση των προβλημάτων που αντιμετώπιζε κατά την περίοδο της Αγγλοκρατίας ο αγροτικός κόσμος της Κύπρου. Τον Δεκέμβριο του 1955 η αποικιακή κυβέρνηση έθεσε εκτός νόμου το ΑΚΕΛ και τις υπόλοιπες αριστερές οργανώσεις, μεταξύ των οποίων και την ΕΑΚ. Επιπρόσθετα, η περιουσία της κατασχέθηκε. Συνέχισε για ακόμα 4 χρόνια να λειτουργεί στην παρανομία. Το 1959 αντικαταστάθηκε από την Ένωση Κυπρίων Αγροτών.

Παραπομπές
----------

1. ↑  «Ένωση Αγροτών Κύπρου». *www.polignosi.com*. Ανακτήθηκε στις 25 Ιουνίου 2021.

Πηγές
-----

*
Ρικάρντο Φερνάντες
Ο **Ρικάρντο Φερνάντες** είναι Πορτογάλος ποδοσφαιριστής, γεννημένος στη Μορέιρα ντε Κόνεγος στις 21 Απριλίου 1978. Αγωνίζεται στη θέση του μέσου. Ξεκίνησε την καριέρα του από την τοπική ομάδα της πόλης του, την Μορειρένσε, ομάδα 2ης κατηγορίας. Έκανε το μεγάλο βήμα το 2000, πηγαίνοντας στη Σπόρτιγκ Λισαβόνας, ομάδα 1ης κατηγορίας, όμως από εκεί δόθηκε την ίδια και την επόμενη χρονιά δανεικός, ώστε να πάρει ευκαιρίες και να αποδείξει την αξία του. Μετά αγωνίστηκε για 6 παιχνίδια για την Σπόρτιγκ και την επόμενη χρονία πήγε στην Πόρτο. Με την Πορτό κατέκτησε το Τσάμπιονς Λιγκ, αν και κυρίως χρησιμοποιούνταν για να ξεκουράζει τον Ντέκο που έπαιζαν στην ίδια θέση. Μετά από μια χρονιά στην Ακαντέμικα πήγε στο ΑΠΟΕΛ, όπου κατάφερε να γίνει από τους πιο αγαπητούς ποδοσφαιριστές των οπαδών της ομάδας, ενώ σκόραρε ακόμη και με απευθείας κόρνερ. Λόγω της καλής παρουσίας του με τη φανέλα του ΑΠΟΕΛ, ενδιαφέρθηκε γι' αυτόν η ουκρανική Μεταλούργκ Ντονέτσκ, στην οποία πήγε όταν τελείωσε το συμβόλαιο του με τον ΑΠΟΕΛ. Στη Μεταλούργκ έμεινε για ένα χρόνο σκοράροντας 9 τέρματα. Στις 17 Ιούνιου του 2009 υπόγραψε τριετές συμβόλαιο συνεργασίας με την Ανόρθωση Αμμοχώστου.
Ο βασιλιάς Αρθούρος στη Στρογγυλή Τράπεζα με όλους τους ιππότες του.
Στον Αρθουριανό κύκλο, η **Στρογγυλή Τραπέζη** είναι το τραπέζι γύρω από το οποίο συναθροίζονταν στο Κάμελοτ ο βασιλιάς Αρθούρος και οι Ιππότες του για να συζητήσουν ζητήματα υψίστης σημασίας για το βασίλειο. 

Η ιδέα της Στρογγυλής Τραπέζης χρονολογείται από το έργο του Τζέφρεϊ του Μονμάουθ *Historia Regum Britanniae*, αλλά η πιο δημοφιλής ιστορία προέρχεται από τον *Μέρλιν* του Robert de Boron. Σε αυτήν, η Τράπεζα κατασκευάστηκε από τον Μέρλιν ως απομίμηση του τραπεζιού στο Μυστικό Δείπνο. Σύμφωνα με ορισμένες εκδοχές του μύθου η στρογγυλή τράπεζα, όπως και «εκατό καλοί ιππότες», ήταν προίκα της συζύγου του Αρθούρου, Γκουίνεβιρ, από τον πατέρα της Λεόντεγκρανς.

Στη Στρογγυλή Τράπεζα δεν υπάρχει κορυφή του τραπεζιού, άρα κανένα άτομο δεν κατέχει προνομιούχο θέση, κανένας δεν είναι αρχηγός όπως συνηθιζόταν στο Μεσαίωνα.

Παραπομπές
----------

1. ↑  «Queen Guinevere». *Arthurian Legend* (στα Αγγλικά). Ανακτήθηκε στις 9 Μαρτίου 2019.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |